STAN

"Legenden om STAN - kender I den? STAN ødelagde hele Verden eller noget - før verden. Hele Førverden, ja ja."

- Argametes, der deler sin overfladiske viden om STAN. STAN er gudeskikkelsen der til tider beskrives i Førverdens Evangelie. Den stod angiveligt bag Tilintetgørelsen af Førverdens Overflade, og teksten indikerer, at den stadig forefindes under jorden, måske i samme område som Xazar og Kattemanden Hvis Navn Tiden Har Glemt, de to andre navne der gentagent nævnes i Evangeliet. Nogle undersøgere, bl.a. Månevej, har kaldt STAN "ondskabens rod".

STANs antitese er NATS.

Udseende
STAN beskrives i de ældgamle tekster som et "monstrøst hoved indesluttet af fæle ribben". Der antydes flere gange, at skikkelsen "bader i Blodsøen".